Жалба, подадена на 2 юни 2023 г. — Korkmaz/EUIPO – Intersnack Deutschland (CETOS)
(Дело T-308/23)
Език на жалбата: немски
Страни
Жалбоподател: Elif Korkmaz (Кьолн, Германия) (представител: Rechtsanwalt C. Weil)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Intersnack Deutschland SE (Кьолн)
Данни за производството пред EUIPO
Заявител на спорната марка: жалбоподателят
Спорна марка: Заявка за регистрация на словна марка на Съюза „CETOS“ – Регистрация № 18 514 974
Производство пред EUIPO: производство по възражение
Обжалвано решение: решение на първи апелативен състав на EUIPO от 5 април 2023 г. по преписка R 2031/2022-1
Искания
Жалбоподателят моли Общия съд:
да отмени обжалваното решение,
да уважи жалбата,
да отхвърли жалбата на подалата възражение страна/жалбоподателя пред апелативния състав и изцяло да потвърди решението на отдела по споровете от 14 октомври 2022 г.,
да осъди подалата възражение страна и жалбоподател пред апелативния състав Intersnack Deutschland SE да заплати разноските.
Изложено основание
Нарушение на член 8, параграф 1, буква б) от Регламент (ЕС) 2017/1001 на Европейския парламент и на Съвета.
____________